5. Tallinna Linnakohtu määrusest järeldab erikogu, et linnakohus pidas lepingu lõpetamisest tulenevat vaidlust halduskohtu pädevusse kuuluvaks seepärast, et G. Normaku tööettevõtuleping lõpetati Tallinna Linnavolikogu 9. mai 2003. a otsusega. Riigikohtule saadetud materjalide hulgas sellist otsust ei ole. Küll aga on 9. mail 2003. a koostatud dokument "Tööettevõtuleping 02.01.2003 nr 2-10/03/2 lõpetamine", millele on tellijana alla kirjutanud E. Kuusik ja töövõtjana G. Normak, kes enda allkirjale on lisanud "Lepingu lõpetamise asjaolud on siin moonutatud".